open-index/open-wikipedia-markdown huggingface dataset:
זעקת הנפטר

**זעקת הנפטר** (באנגלית: "**Cry Of The Dead**") הוא סרט אימה ודרמה ישראלי, מסוגת קולנוע חרדי שיצר ניסים ורטה בשנת 2004, הנחשב לסרט האימה החרדי הראשון.

## עלילה
ניסים, סופר סת"ם ותלמיד כולל המתאכזר לחבריו, מוצא עצמו רדוף על ידי רוח רפאים לאחר מותו הטראגי של אחד מחבריו לספסל הלימודים. לבסוף, מגלה שהוא עצמו מת וחברו חי, ונשמתו מתגלגלת בעולם מאז מותו בעקבות חטאיו בבין אדם לחבירו.

## רקע והפקה
הסרט מבוסס על המותחן האמריקאי "החוש השישי" שיצא בשנת 1999. אמנם, אין דמיון ממשי בין שני הסרטים. העלילה הייתה חריגה במושגים החרדיים ועל הדיסק נכתב "מומלץ מגיל 14 בלבד".
את הסרט כתב והפיק ניסים ורטה שאף שיחק בו בתפקיד ראשי, ובוים על ידי אריאל כהן.

בהתייחס לתקציב הדל אמר ורטה בראיון לחדשות ערוץ 2: "הסרט הזה נעשה בעשרת אלפים דולר, תן לשפילברג תקציב כזה הוא לא מוציא סרט כזה".
הסרט נחל הצלחה בקופות ועל כך תכנן להרחיב את ז'אנר סרטי האימה במגזר ואמר: "יש לי חזון של תעשייה שלמה של סרטי אימה לחרדים". ב-2005 התחיל לעבוד על יצירת שני סרטי אימה נוספים: "עולם התוהו" (2005) – שבאופן יחסי לקודמו, לא נחל הצלחה משמעותית ו-"תרפים" שלא יצא לאור.150px|ממוזער|ימין|כרזת הסרט באנגלית

## שחקנים

## קישורים חיצוניים
* 
* יונית לוי ואורן אהרוני, החרדים בחרדה: סרט האימה הראשון (החדשות 2), באתר יוטיוב, 22 בדצמבר 2004
* 
* אלי אשד, פחד ברחובות בני ברק: סרטי אימה חרדיים, באתר המולטי יקום של אלי אשד, 21 בינואר 2005
* זעקת הנפטר, באתר גרינטק

## הערות שוליים

קטגוריה:סרטי 2004
קטגוריה:סרטי קולנוע חרדי
קטגוריה:יהדות חרדית בקולנוע
קטגוריה:סרטי דרמה ישראליים
קטגוריה:סרטי אימה ישראליים
קטגוריה:סרטים בעברית
קטגוריה:סרטים באנגלית
אל הפחד

**אל הפחד** היא סדרת רשת תיעודית, שכתב וביים תומר לוין, לוחם לשעבר ביחידת דובדבן, היוצא במסע של חקירה עצמית. במהלך מפגשים של ספורט אקסטרים, תומר והדמויות בסדרה מנסים להבין איזה תפקיד משחקת פוסט הטראומה בחיים שלו, ואילו כלים יוכל לרכוש שישרתו אותו בהתמודדות. הסדרה משודרת בערוץ היוטיוב של כאן דיגיטל, ובערוץ כאן 11 בטלוויזיה ובאתר תאגיד השידור הישראלי. בשנת 2023 הוכרזה הסדרה כמועמדת לפרס הפורום הדוקומנטרי בישראל בקטגוריה של סדרת רשת.

הסדרה מורכבת מארבעה פרקים קצרים, כאשר בכל אחד מהם תומר עובר תהליך של גילוי וחקירה עצמית אחר דרכי התמודדות וההתמכרות אל הפחד והטראומה שחיה לצידו.

## פרק ראשון - מצנחי רחיפה
בפרק הראשון תומר ממריא מפסגת מונטה באלדו  שמעל אגם גארדה כחלק מקורס מצבי חירום במצנח רחיפה. בפסגה, תומר חווה התקף חרדה המחזיר אותו לשירותו הקרבי. יחד עם הפסיכולוג פרופ׳ יניב שני, הם מנסים להבין איזה תפקיד הפחד משחק בחיים של תומר ומהיכן מגיעה המשיכה לספורט אקסטרים.

## פרק שני - אנדורו
ב-2011, דוד כהן נלחם מול מחבלים במסגרת מתקפת הטרור בדרום ישראל. את הצלקות שנשארו בנפשו הוא מרפא עם רכיבת שטח אנדורו על אופנוע. תומר לוין מצטרף אליו למסע רכיבה אתגרי ויחד הם מנסים להבין: מה בסכנת המוות עוזר להם להרגיש חיים?

## פרק שלישי - צלילה חופשית
אהרון סולומונס  עבר חמש מלחמות בחייו, כיום הוא מדריך צלילה חופשית בכיר. תומר מצטרף אליו בניסיון להבין איך עוצרים את הנשימה, צוללים למעמקים ומכבים את המחשבות הטורדניות.
## פרק רביעי - לילה בחרמון המושלג
בפרק האחרון בסדרה, תומר מצטרף למדריך אלפיניסטים בכיר, תומר מור, ויחד הם מטפסים את החרמון לאחר שהסופה "ברברה" כיסתה את החרמון בשלג. את הלילה הם ישנים במערת שלג ולמחרת הם גולשים בסנובורד בחזרה למטה. במהלך הפרק תומר מנסה לענות על השאלה שרודפת אותו: האם כדי להרגיש חי, הוא נידון לעולם לחיות בקצוות שבין ריק לריגוש שיא?

## קישורים חיצוניים
* תומר לוין, בוגר יחידת דובדבן, ניסה להבין איך הוא התמכר לתחושת הפחד שהחל לחוות בשירות הקרבי שלו, ויצא למסע מסוכן בו הוא מותח את כל הגבולות לקצה. באתר - כאן
* "אל הפחד": ביקורת סדרת רשת - באתר סרט, 14.03.2024.
* אל הפחד מתחרה בקטגוריות: סדרת רשת. באתר הפורום הדוקומנטרי.
* 03.10.23
* אל הפחד - באתר TheTVDB 
* הקורס הכי מפחיד בעולם | אל הפחד - פרק 1 - סרטון באתר יוטיוב (אורך: 16:44)
* ״אנחנו עושים דברים על גבול המוות כדי להרגיש חיים״ | אל הפחד - פרק 2 - סרטון באתר יוטיוב (אורך: 15:49)
* לעצור את הנשימה - ואת המחשבות הטורדניות | אל הפחד - פרק 3 - סרטון באתר יוטיוב (אורך: 13:12)
* לחבק את הטראומה על פסגת החרמון | אל הפחד - פרק 4 - סרטון באתר יוטיוב (אורך: 12:23)

## הערות שוליים

קטגוריה:סדרות רשת ישראליות
קטגוריה:הפרעות תלויות-דחק
רויס גרייסי

**רויס גרייסי** (**Royce Gracie**, נולד ב-12 בדצמבר 1966 בריו דה ז'ניירו, ברזיל) הוא אמן לחימה משולבת בדימוס ממוצא ברזילאי, שזכה לתהילה בעקבות הצלחתו באליפות הלחימה האולטימטיבית (UFC). הוא חבר משפחת גרייסי המתמחה בג'ו ג'יטסו ברזילאי, זכה להיכנס להיכל התהילה של ה-UFC ונחשב לאחת הדמויות המשפיעות ביותר בהיסטוריה של הענף. השתתף בתחרויות של ליגת K-1 ושל חברת הקידום אליפויות לחימה פרייד.

בשנים 1993 ו-1994, גרייסי ניצח בתחרויות ה-UFC הראשונה, השנייה והרביעית - שהיו תחרויות בשיטת גביע למשקל חופשי וחוקים מינימליים. הוא השתמש בכישוריו לגראפלינג הכנעה כדי להביס יריבים גדולים וכבדים יותר. נודעה גם יריבותו עם קן שמרוק, אותו הביס בתחרות הראשונה ונלחם נגדו בקרב חוזר בתחרות החמישית עד לתוצאת תיקו. גרייסי גם זכור בזכות קרב בן תשעים הדקות בינו לבין המתאבק קזושי סקוראבה לאליפות הלחימה פרייד בשנת 2000, וכן בזכות קרב מעורר מחלוקת ותחת חוקים מעורבים בינו לבין הידהיקו יושידה, מדליסט אולימפי המתאמן בשיטת ג'ודו, שזכה בקרב אחרי שלפט אותו בחניקה (*Pride Shockwave*, 2002).

הצלחתו של גרייסי ב-UFC תרמה לפופולריות הג'ו ג'יטסו הברזילאי ולמהפכה בעולם אמנויות הלחימה המשולבות, בעיקר הודות למהלכי הגראפלינג ולחימת קרקע. על תרומתו החלוצית באמנויות הלחימה המשולבות, גרייסי היה הראשון שנחנך בהיכל התהילה של ה-UFC בשנת 2003, יחד עם יריבו הוותיק קן שמרוק. בשנת 2016, הוא נחנך להיכל התהילה של הספורט הבינלאומי (מלכ"ר).

## מאזן קרבות MMA

## קישורים חיצוניים

* 

קטגוריה:מהגרים מברזיל לארצות הברית
קטגוריה:אלופי אליפות הלחימה האולטימטיבית
קטגוריה:ריו דה ז'ניירו: אישים
קטגוריה:זוכי פרס MMA העולמי: מפעל חיים
הפליליסטיות

**הפליליסטיות** היא תוכנית מציאות תיעודית ישראלית העוקבת אחר עורכות דין בתחום הפלילים שמקימות ביחד משרד עורכות דין משותף. התוכנית משודרת החל מ-12 במרץ 2024 ברשת 13. ביולי 2025 התוכנית עלתה בנטפליקס ישראל.

## תוכן
התוכנית עוסקת בעורכות הדין של העבריינים וראשי ארגוני פשע בישראל, המחליטות להקים ביחד משרד עורכות דין משותף. התוכנית עוקבת אחר חייהן, המורכבות בשילוב בין קריירה לחיים אישיים, הקשיים במציאת זוגיות ועוד.

## סקירת התוכנית
התוכנית תוכננה במקור לעלות לשידור ב-17 באוקטובר 2023, אך היא נדחתה בעקבות פריצתה של מלחמת חרבות ברזל.

### פרקים

## משתתפות
* **אור בן שאנן** – בת 35, גרושה, מבאר שבע. עורכת דין מובילה העוסקת בתיקי פשיעה חמורה במחוז הדרום.
* **חן מאירי** – בת 39, רווקה, מכפר יונה. עורכת דין במשך 15 שנה העוסקת בליווי ויצוג אסירים.
* **נעמה אלחדד** – בת 39 מתל אביב. עורכת דין במשך 15 שנה. עוסקת בתיקי פשיעה חמורה במחוז תל אביב ובמחוז המרכז.
* **שילה דורפמן** – בת 48 מראשון לציון. עורכת דין במשך 22 שנה במחוז המרכז.
* **שני אילוז** – בת 41 מראשון לציון. עורכת דין במשך 15 שנה. עוסקת בתיקי צווארון לבן.
* **שני דרי** – בת 35 ממבוא ביתר. משמשת כמשפחת אומנה לילדה של מיוצגת שלה שמואשמת בתיק רצח ונמצאת בכלא. עורכת דין מעל 10 שנים במחוז ירושלים.
* **קארין לגיטיוי** – בת 38 מצפת. עורכת דין במשך שנתיים. עוסקת בתיקי אלימות במשפחה, נשק, סמים וניסיון רצח במחוז הצפון.

## ביקורת
סמדר שילוני מאתר "ynet" ביקרה את הנרמול שהתוכנית עושה לעבריינים וכתבה ש.

ניר וולף מעיתון "ישראל היום" כתב על התוכנית שהיא  והגדיר אותה .

מיקי לוין מאתר "מעריב אונליין" עסקה גם היא בשאלת המוסריות של התוכניות: .

## קישורים חיצוניים
* 
* 
* 
* 
* 
* 
* 
* 
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2024
קטגוריה:רשת: תוכניות וסדרות
אהרן גבע (ראש מועצה)

**אהרן גבע (איצקוביץ')** (1916 – 29 בינואר 1976) היה ראש המועצה המקומית השני של גבעת עדה בין השנים 1955–1974.

## ביוגרפיה
נולד בשוני, וכשהיה בן שש עבר עם משפחתו לגבעת עדה. היה מפקד תחנת הנוטרים במושבה בתקופת מאורעות תרצ"ו-תרצ"ט שבהן הותקפה גבעת עדה פעמים רבות, ובהתקפה הגדולה על המושבה ב-10 ביולי 1938 נפצע ואיבד שתיים מאצבעותיו. נבחר כמזכיר מועצת הפועלים בגבעת עדה.

בבחירות לרשויות המקומיות בישראל שנערכו בשנת 1955 התמודד בראש רשימת מפא"י, גבר על ראש המועצה המכהן אברהם אבא תשבי, ונבחר לראשות המועצה. ב-1959 נבחר לכהונה נוספת.
ב-1960 נחקר בחשד לחתימה על מסמך כוזב, לאחר שחתם לעובדת של המועצה על מסמך המאפשר לה לקבל דמי לידה מהביטוח הלאומי. הוא טען שפעל בתום לב וכן שהתשלום הגיע ממילא לאותה עובדת מכוח החוק.

ב-1962 איים, יחד עם יתר נציגי מפא"י במליאת המועצה, בהתפטרות מהמועצה, במחאה על מצבה הכלכלי הקשה.

בבחירות לרשויות המקומיות ב-1965 נבחר מטעם המערך לכהונה שלישית, ובבחירות לרשויות המקומיות ב-1969 נבחר לכהונה נוספת.

נפטר ב-29 בינואר 1976 בגבעת עדה, והובא למנוחות בבית העלמין של היישוב . היה נשוי לרבקה, בתו של יצחק מגלי (מוגילבסקי), מאנשי הגדודים העבריים וההגנה וסגן ראש המועצה המקומית פתח תקווה. על שמו נקרא בית הספר "גבע" במושבה.

## הערות שוליים

קטגוריה:ראשי מועצת בנימינה-גבעת עדה
קטגוריה:מזכירי מועצות פועלים
קטגוריה:ראשי רשויות מקומיות מטעם מפא"י
קטגוריה:נוטרים
קטגוריה:נכים ישראלים
קטגוריה:ישראלים שנולדו ב-1916
קטגוריה:ישראלים שנפטרו ב-1976
שמלה אדומה (פרויקט רקמה)

שמאל|ממוזער| השמלה ב-2019**השמלה האדומה** היא פרויקט רקמה שיתופי בינלאומי, שנוצר בין השנים 2009 ל-2022 ותואם על ידי האמנית הבריטית **מ[[סומרסט]] קירסטי מקלאוד**.

הרעיון לפרויקט החל בוועדה של המועצה הבריטית בדובאי, ומאז נתמך על ידי מועצת האמנויות באנגליה, שגרירות בריטניה בפרישטינה (בירת קוסובו) ותרומות רבות מאנשים פרטיים, כולל מימון המונים לשנת 2020.

את השמלה רקמו 343 רוקמות ורוקמים (336 נשים ו-7 גברים) מ-46 מדינות. 136 מהרוקמים קיבלו שכר עבור עבודתם ומקבלים חלק מרווחי התערוכה; האחרים היו משתתפים מתנדבים באירועים ותערוכות. השמלה מורכבת מ-84 לוחות של דופיון משי בורדו ומשקלה 20 ק"ג. מקלאוד אמרה כי "הצללית של השמלה הזו חזקה ומועצמת בכוונה. השתמשתי בעיצובים צבאיים לאורך הכתפיים והחלק הקדמי, אבל רציתי שהיא תראה בצורה נשית מאוד. כל קו מעוקל הוא מחוך במלואו אני חושבת שיש לזה נוכחות מלכותית". היא בחרה באדום כי "...אי אפשר להתעלם מהאדום. רציתי שזו תהיה אמירה אמיתית - ושתהיה לה מערכת יחסים עם מחזוריות של נשים, אהבה, כעס, תשוקה", "זה צבע מעשי שגם יכול לעמוד בנסיעות!".

השמלה הוצגה ברחבי העולם. בתערוכות מוקדמות ישבה מקלאוד, לובשת את השמלה תוך כדי רקמתה, כמיצב אמנותי: "כשהיא הוצגה בהתחלה, לבשתי אותה, יושבת בתוך קובייה שבה הייתי רוקמת בשידור חי, כהופעה, במשך ארבע שעות בכל פעם. "מאוחר יותר היא הוצגה על דוכן כדי להראות את כולה. היא הוצגה במקומות רבים לרבות בית הספר המלכותי לעבודות רקמה בבריטניה, והספרייה הלאומית של קוסובו, בפריסטינה. במסגרת התוכניות העתידיות תוצג השמלה גם ב-אוסטרליה, קנדה, קולומביה, מצרים, פקיסטן, דרום אפריקה וארצות הברית. תערוכה במוזיאון לאמנות פופולרי במקסיקו בשנת 2020 בוטלה בגלל מגפת COVID-19.

מקלאוד זכתה במקום הראשון בפרס ולצ'לינה לשנת 2012, תחרות בינלאומית איטלקית הפתוחה לאמני סיבים מתחת לגיל 35. באותה שנה היה הנושא "ערבוב תרבויות".

הפרויקט נקרא במקור **Barocco**, המונח הפורטוגזי לפנינה לא מושלמת, שלדברי מקלאוד הצביע על כך ש"שמדובר במשהו מיוחד אבל תחום בתוך מבנה". היא שינתה אותו ל"השמלה האדומה" ככותרת מובנת יותר וקלה להיגוי.

## ראו גם
* רשימת שמלות בודדות

## קישורים חיצוניים
* 
## הערות שוליים

קטגוריה:אמנות
קטגוריה:בגדי נשים
קטגוריה:שמלות
יעקב ישראל פוזן

הרב **יעקב ישראל פוֹזֶן** (אפריל 1934, י"א באייר ה'תרצ"ד - 12 בפברואר 2024, ג' באדר א' ה'תשפ"ד) היה אב"ד בבית הדין של הרב נסים קרליץ בבני ברק, מרבני חוג חזון איש ורב הקהילה החרדית-ליטאית בזכרון יעקב.

## קורות חיים
נולד בגרמניה לרבי אליעזר פוזן דיין בן למשפחת דיינים ולחולדה, בילדותו נשלח במסגרת קינדר-טרנספורט לאנגליה, אביו אשר נרדף על ידי הנאצים בשל היותו רב הצליח להגיע גם הוא לאנגליה והתאחד עם משפחתו, הרב פוזן לא למד בבית ספר רשמי. בהמשך חייו למד בישיבת גייטסהד, ולאחר מכן בישיבת סלבודקה.

הרב פוזן חזר לאנגליה ונשא את אבלין לבית שוואב, לאחר נישואיו (בערך בתשכ"ג) חזר לישראל, תקופה מחייו גר במרוקו מכיוון שאשתו ניהלה בית ספר מקומי.

עם ייסודו של בית דין צדק בני ברק על ידי הרב נסים קרליץ צורף להרכב הדיינים. בהמשך מונה לעמוד כאב"ד בראש הרכב דיינים בבית הדין.

הרב פוזן שימש גם כרב הקהילה בזכרון יעקב והשתייך לחוג חזון איש - תלמידי רבי חיים גריינמן.

בעשור האחרון לחייו עבר שבץ מוחי ובעקבות כך שכח חלק מתלמודו. נפטר בג' באדר א' תשפ"ד ונקבר בבית הקברות שומרי שבת.

## משפחתו
לרב פוזן ולאשתו אבלין 16 ילדים: 11 בנים ו-5 בנות. כמה מהם המשיכו חלק מתפקידיו, אחרים מכהנים בתפקידים נוספים.
* בנו בכורו הרב אליהו נישא לביתו של הרב יחזקאל ברטלר, מכהן כאב"ד בבית דין צדק בני ברק.
* בנו הרב ראובן מרבני חוג חזון איש וממלא מקום אביו ברבנות הקהילה החרדית בזכרון יעקב.
* בנו הרב בנימין הוא ראש כולל, ודיין בבית דין צדק בני ברק
* בנו הרב אריה נישא לביתו של הרב יהודה שפירא, משמש כמשגיח רוחני בישיבת סלבודקה.

## מדעותיו

הרב פוזן נהג בחומרא כלפי עצמו אך לשואלים ענה כשורת הדין והודיע להם את אפשרויות החומרא. סבר שיש עדיפות לעיון ופסיקה עצמאית על ידי כל אדם המסוגל לכך על פני התייעצות עם רבנים.

פסיקתו הייתה עצמאית ומקורית וההיגיון היה רכיב דומיננטי בנימוקיה, עם זאת לא פרץ את גבולות הפסיקה המסורתית והתאים את דבריו אליה.

מפסקיו: התיר לחייל לחלל שבת לשם אספת גופות מפני ששמירת המורל נחשב לפיקוח נפש, ואף התיר לחייל לבצע בדיקת קשר מפני שבענייני מלחמה אין לשנות מהנוהל הקבוע.

## ממאמריו
* 
* 
* 
* 
* 
* 
* 
* 
* 
* 
## קישורים חיצוניים
* בנימין לוין, דיינא דנחית לעומקא דדינא, ראיון עם תלמידו יהושע ענבל, **אוסף גיליונות**, גיליון 295 פרשת תצווה תשפ"ד, עמ' 101 - 104
* יהושע ענבל, דמות דיוקנו של זקן, **בבות עיני**, חלק ב, מוסד הרב קוק תשפ"ד, עמ' 311-324
* יעקב ישראל פוזן, דיון בפורום אוצר החכמה
* 

## הערות שוליים

קטגוריה:דייני בית דין צדק בני ברק
קטגוריה:בוגרי ישיבת סלבודקה (בני ברק)
קטגוריה:זכרון יעקב: רבנים
קטגוריה:בוגרי ישיבת גייטסהד
קטגוריה:עולים בשנות ה-1950
קטגוריה:ניצולי הקינדר-טרנספורט
קטגוריה:ניצולי השואה: גרמניה
קטגוריה:ילדים בשואה: גרמניה
קטגוריה:אישים הקבורים בבית הקברות פוניבז'
קטגוריה:ישראלים שנולדו ב-1934
קטגוריה:ישראלים שנפטרו ב-2024
דניאל רוג'רס

**דניאל רוג'רס** (באנגלית: **Daniel Rogers**; ) היה טוחן ופוליטיקאי אמריקאי מדלאוור, איש המפלגה הפדרליסטית, שכיהן כמושל דלאוור ה-12.
## ראשית חייו
דניאל רוג'רס נולד בחווה במחוז אוקמק שבמושבת וירג'יניה, כבנם של ג'יימס ופיישנס רוג'רס. דורות קודם לכן, בערך ב-1665, הגיעה המשפחה מאנגליה לחופים המזרחיים של וירג'יניה.

אשתו הראשונה של רוג'רס הייתה אסתר א. (לבית נאטר) קרופר, אלמנתו האמידה של מילטון קרופר מהעיר מילפורד שבדלאוור. לשניים נולדו חמישה ילדים והמשפחה התגוררה במעון קוזי שבמילפורד, שלימים נקרא כך על שמו של מושל דלאוור פיטר קוזי שהתגורר שם. לאחר מותה של אסתר, נישא רוג'רס בשנית לננסי אן רוסום, שאיתה הוא הביא לעולם עוד שבעה ילדים.
## קריירה
ב-1775 הגיע רוג'רס לנפת סיידר קריק שבמחוז סאסקס שבדלאוור, ורכש שם חווה. לאחר נישואיו הראשונים ב-1778 ורכישת הנחלה של קרופר, הוא רכש מפעלי טחינה שונים באזור. הוא גם רכש מחסן לבנים ופונדק.

רוג'רס נבחר לבית הנבחרים של דלאוור למושב של 1791/1792 ולאחר מכן נבחר פעמים כיושב ראש הבית. ב-30 בספטמבר 1797 נפטר המושל גאנינג בדפורד סניור, ומתוקף תפקידו החליף אותו רוג'רס כמושל דלאוור. הוא כיהן כמושל ממועד זה ועד 15 בינואר 1799. ב-1802 הוא שב לכהן בסנאט של דלאוור וכיהן בו שתי תקופות כהונה עד מותו.

## מותו
דניאל רוג'רס נפטר בביתו במילפורד ב-2 בפברואר 1806, ושם נקבר. ב-1917 הועברה קבורתו לבית הקברות אוד פלוז שבמילפורד.

בנו הבכור, ג'יימס רוג'רס, כיהן כנשיא בית המשפט לעתירות רגילות, כתובע הכללי וכמזכיר המדינה של דלאוור.

לא קיים דיוקן ידוע של רוג'רס.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 212.


## קישורים חיצוניים
* דניאל רוג'רס באתר אגודת המושלים הלאומית 
* דניאל רוג'רס באתר The Political Graveyard 
* 

קטגוריה:אמריקאים ילידי וירג'יניה
קטגוריה:מושלי דלאוור
קטגוריה:מושלי מדינות ארצות הברית מהמפלגה הפדרליסטית
קטגוריה:חברי האספה הכללית של דלאוור
קטגוריה:אמריקאים ממוצא אנגלי
קטגוריה:אמריקאים שנולדו ב-1754
קטגוריה:אמריקאים שנפטרו ב-1806
טלי לוברני

**טליה לוברני פולקמן** (נולדה ב-1955) היא מתרגמת, שחקנית תיאטרון וטלוויזיה ישראלית, בתו של אורי לוברני.

## ביוגרפיה
לוברני נולדה בלונדון, בעת שאביה למד שם לתואר הראשון באוניברסיטת לונדון. את ילדותה בילתה לוברני במדינות רבות ברחבי העולם, בהתאם לתפקידים שמילא אביה במשרד החוץ, שתיים מאחיותיה הצעירות נולדו בישראל לאחר שהמשפחה שבה לארץ, ואחות נוספת נולדה באוגנדה במהלך כהונתו של אבי המשפחה כשגריר ישראל במדינה.

ב-1982 נישאה לאיש העסקים מרדכי (מוקי) פולקמן, מוותיקי טייסת 253 וב-1983 נולדה ביתם הבכורה מאיה. ב-1986 עברו השניים לקוסטה ריקה במסגרת עסקיו של פולקמן, ושם נולדה ביתם השנייה ב-1988. ב-19 בספטמבר 1993 נרצח פולקמן בחמש יריות לראשו וחזהו, כשהוא מותיר את לוברני בהריון. לוברני שבה עם בנותיה לישראל ומתגוררת בהרצליה.

## קריירה מקצועית
ב-1978 סיימה את לימודיה בבית צבי, לצד דני מוג'ה, מיכאל כורש ועירית לביא-דגן. השתתפה בהצגות בתיאטרון הבימה, תיאטרון אורנה פורת לילדים ולנוער, פסטיבל עכו לתיאטרון ישראלי אחר, הספרייה, צוותא ועוד.

### תיאטרון
* **[[הדיבוק]]** (הבימה, 1979)
* '''האב''' (הבימה, 1979)
* **[[הכתובה]]** (הבימה, 1980)
* **שפר - עלייתו ונפילתו של כלב** - מחזה מאת גורן אגמון על פי ספרו של אלברט שפר "בתוככי הרייך השלישי" (צוותא, 1980)
* **חזק יותר מסופרמן** - מחזה מאת רוי קיפט בבימויה של חגית רכבי העוסק בקשיים ודרכי ההתמודדות של ילדים נכים עם סביבתם (אורנה פורת, 1982)
* **מר סליק** - מאת ליליאן אטלן (הספרייה, 1985)
* **[[הבט אחורה בזעם]]** (הספרייה, 1985)
* בצחוק ודמע (פסטיבל עכו, 1985)

### טלוויזיה
* **[[ארץ מולדת]]** (1981)
* **[[מישל עזרא ספרא ובניו]]** (1983)
* **פסק זמן** - סרט קצר של יצחק חלוצי (1983)

### תרגום
* **בארץ הצללים** - תאודור סטרג'ן, פנטסיה 2000, גיליון 41 (אפריל 1984)
* **אגודה למניעה** – רון גולארט, פנטסיה 2000, גיליון 42 (מאי 1984)

## קישורים חיצוניים

## הערות שוליים

קטגוריה:שחקניות תיאטרון ישראליות
קטגוריה:שחקניות קולנוע וטלוויזיה ישראליות
קטגוריה:מתרגמות ישראליות
קטגוריה:בוגרות בית צבי
קטגוריה:ישראליות שנולדו ב-1955
פילי פנאטיק

ממוזער|הפנאטיק עם אוהדים צעירים
**הפילי פנאטיק (**באנגלית: **Phillie Phanatic)** הוא הקמע הרשמי של קבוצת הבייסבול הפילדלפיה פיליז. הפנאטיק הוא ציפור גדולה, פרוותית, ירוקה חסרת מעוף,בעלת לשון ניתנת להרחבה. הוא מבצע תרגילים ותעלולים שונים כדי לבדר את האוהדים במהלך משחקי בייסבול בסיטיזנס בנק פארק, אצטדיון הבית של הפיליז, ובנוסף עושה הופעות יחסי ציבור עבור הפיליז. הפנאטיק מוכר במידה רבה כאחד הקמעים הטובות ביותר בענף הבייסבול, ואחד הקמעים המוכרים ביותר בענפי הספורט השונים בצפון אמריקה. לפי הביוגרפיה הרשמית שלו, מקום לידתו הוא איי גלאפגוס.

## היסטוריה
במהלך החורף שלאחר עונת 1976, החליטו דניס להמן ופרנק סאליבן, מהנהלת הקבוצה, שהקבוצה צריכה קמע חדש שיחליף את "פילדפליה פיל" ו"פילדלפיה פיליס", זוג אחים לבושים בסגנון המאה ה-18. הפילי פנאטיק נוצר על ידי חברת הריסון/אריקסון מניו יורק, שהיו אחראים בין השאר על עיצוב דמותה של מיס פיגי מהחבובות של ג'ים הנסון. במקום מספר על גב החולצה שלו, הוא עונד צורת כוכב. הדמות נקראה על שם האוהדים הפנאטים של הקבוצה. הפנאטיק אמור להראות כמו ציפור נדיר שהגיע לפילדפיה הרחק מאיי הגלאפגוס.

ההופעה הראשונה של הפנאטיק הייתה ב-25 באפריל 1978 באצטדיון וטרנס, במשחק מול השיקגו קאבס.

הפנאטיק נבחר ל"קמע הטוב ביותר אי פעם" על ידי "ספורטס אילוסטרייטד ילדים". בינואר 2008, מגזין "פורבס" הכתיר את הפנאטיק כקמע הטוב ביותר בספורט.

## הופעה
ממוזער|הפנאטיק יורה נקניקיות במהלך הפוגה במשחק
הפנאטיק מסתובב כשהוא רכוב על טרקטורון. במהלך המשחקים, הפאנטיק משוטט באצטדיון, מקבל את פני האוהדים ומלגלג בהומור על אוהדי הקבוצה האורחת. הפנאטיק מבצע מספר פעולות קבועות על המגרש לפני המשחק ובין הסיבובים. חלק מהפעולות הללו הן:
* התגרות בקבוצה המבקרת על ידי ריקוד פרובוקטיבי מול בית השחקנים שלהם, חיקויים לשחקנים שלהם, ריסוק או דריכה על חפצים, כגון קסדת חבטות, המייצגים את הקבוצה.
* עמידה על הגג של הספסל של הפיליז בין חצאי הסיבוב השביעי, ל"ריקוד הפנאטיק". הוא נשאר על הגג לחצי הביתי של הסיבוב כדי "להפנט" את המגיש היריב.
* ירי נקניקיות ליציע באמצעות תותח על גבי טרקטור.
* ביקור בתאי השידור השונים וביצוע מעשי קונדס שונים כגון שפיכת פופקורן על השדרנים.
* שפשוף ראשיהם של אוהדים קירחים שיושבים לידו ביציע.

## קישורים חיצוניים

## הערות שוליים

קטגוריה:פילדלפיה פיליז
קטגוריה:קמעות
רוסקילדה

**רוסקילדה** (בדנית: **Roskilde**, בתעתיק מדויק: **רוסקילה**) היא עיר הממוקמת כ-30 קילומטרים מערבית לקופנהגן באי הדני שלן. נכון לינואר 2023 הכילה העיר 52,580 תושבים. רוסקילדה היא העיר העשירית בגודל אוכלוסייתה בדנמרק.

היישוב נוסד עוד במאה העשירית לספירה במהלך התקופה הוויקינגית, טרם הגעת הנצרות לאזור. קתדרלת רוסקילדה הגותית שנמצאת בעיר, אשר הוכרזה על ידי אונסק"ו כאתר מורשת עולמית תרבותי, מכילה 39 קברים של מלכים דנים. עם התפתחות רשת הרכבות של דנמרק במאה ה-19 הפכה רוסקילדה למרכז תעבורה חשוב בדנמרק, ובעקבות כך עד סוף המאה ה-19 הוקמו בה מפעלי טבק, ומפעלי יציקות ברזל. אחד מהמעסיקים המרכזיים בעיר כיום היא האוניברסיטה הטכנית של דנמרק. לרוסקילדה בית חולים גדול ומודרני.

מוזיאון הספינות הוויקינגיות של רוסקילדה מכיל את השרידים השמורים היטב של חמש ספינות ויקינגיות מהמאה ה-11. מדי שנה מגיעים למוזיאון בסביבות 100 אלף מבקרים. העיר נודעת במיוחד גם בזכות פסטיבל רוסקילדה שנערך בתחומי העיר מדי שנה.

## תושבים בולטים
* לארוטץ אנרסן רינג (1854–1933), צייר דני
* תור לינדהרדט (נולד ב-1974), שחקן, גדל ברוסקילדה.
* פריה בהה אריקסן (נולדה ב-1987) דוגמנית דנית בעלת מראה אנדרוגיני.
* קרל תאודור סאלה (1866–1946), ראש ממשלת דנמרק החמישי.
* קווין מגנוסן (נולד ב-1992), נהג מרוצים דני
* איינר הרצשפרונג (1873–1967), כימאי ואסטרונום דני.

## גלריית תמונות

קובץ:Roskilde_ratusz_mpazdziora.jpg|בית העירייה לשעבר של רוסקילדה, הושלם ב-1884
קובץ:Roskilde_domkirke.JPG|רוסקילדה במבט ממערב
קובץ:Skuldelev_3_in_Vikingeskibsmuseet,_Roskilde.JPG|מוזיאון ספינות הוויקינגים ברוסקילדה
קובץ:Roskilde_Festival_-_Orange_Stage_-_Bruce_Springsteen.jpg|פסטיבל רוסקילדה, צילום משנת 2012


## קישורים חיצוניים
* 

קטגוריה:יישובים שהוקמו במאה ה-10
קטגוריה:ערי בירה לשעבר
קטגוריה:דנמרק: ערים
בלייק וסלי

**בלייק קרינגטון וסלי** (באנגלית: **Blake Carrington Wesley**; נולד ב-16 במרץ 2003) הוא כדורסלן אמריקאי המשחק בקבוצת פורטלנד טרייל בלייזרס מליגת ה-NBA, בעמדת הקלע.

## קריירת מכללות
וסלי נולד בסאות' בנד שבאינדיאנה, ובין השנים 2021–2022 למד באוניברסיטת נוטרדאם. בעונתו היחידה בליגת המכללות העמיד ממוצעים של 14.4 נקודות, 3.7 ריבאונדים ו-2.4 אסיסטים למשחק.

## קריירה מקצועית
וסלי נבחר בבחירה ה-25 של דראפט ה-NBA 2022, על ידי סן אנטוניו ספרס. בעונת הרוקי שלו שותף ב-37 משחקים, וקלע 5.0 נקודות בממוצע למשחק.

## סטטיסטיקות הקריירה
### בעונה הסדירה של ה-NBA

## קישורים חיצוניים

קטגוריה:אמריקאים ילידי אינדיאנה
קטגוריה:סאות' בנד: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת נוטרדאם
קטגוריה:בחירות דראפט של סן אנטוניו ספרס
קטגוריה:כדורסלני סן אנטוניו ספרס
קטגוריה:כדורסלני אוסטין ספרס
קטגוריה:כדורסלני פורטלנד טרייל בלייזרס
קטגוריה:אמריקאים שנולדו ב-2003
גארי (אינדיאנה)

**גארי** (באנגלית: **Gary**) היא עיר ב אשר במדינת אינדיאנה שבארצות הברית. זוהי עיר תעשייתית אשר משמשת בין היתר כמרכז הפעילות של מפעל הפלדה הגדול ביותר באמריקה הצפונית. העיר ממוקמת לאורך החוף הדרומי של ימת מישיגן, כ-40 קילומטרים דרומית מזרחית למרכז העיר שיקגו. העיר ממוקמת גם בסמוך לפארק הלאומי אינדיאנה דונס, והיא נמצאת בתוך אזור המטרופולין של שיקגו.

העיר נקראת על שמו של עורך הדין אלברט הנרי גארי, שהיה היו"ר המייסד של תאגיד הפלדה האמריקאי US Steel אשר הקים את העיר בשנת 1906 במטרה שתשמש את מפעלי הפלדה של התאגיד.

לפי מפקד האוכלוסין של שנת 2020 מנתה אוכלוסיית העיר 69,093 תושבים, מה שהופך אותה לעיר התשיעית בגודלה במדינת אינדיאנה. בדומה לערים אחרות בחגורת החלודה, גם תעשיית הפלדה המשגשגת של גארי הושפעה באופן ניכר מתהליכי אי-תיעוש והדעיכה שהחלו במערב התיכון בשנות ה-70 של המאה ה-20. כתוצאה מהשינויים הללו אוכלוסיית העיר דעכה באופן דרסטי לאחר שהעיר איבדה עם השנים קרוב ל-61% מהאוכלוסייה שהייתה לעיר בשנת 1960. בשל כמות התושבים הגדולה שעזבה את גארי ובשל הקשיים הכלכליים אליה נקלעה העיר גארי מוזכרת לעיתים רבות כדוגמה לעיר אמריקאית שהושפעה במיוחד מהדעיכה של התעשייה ומבליה עירונית. למרות שבתחילה העיר הכיל אוכלוסייה מגוונת, כיום גארי היא מהערים האמריקאיות עם השיעור הגבוה ביותר של אוכלוסייה אפרו-אמריקאית.

העיר ידועה בשל היותה העיר בה נולדו חברי משפחת ג'קסון  הנודעת, ובמיוחד בשל היותה מקום הולדתו של הזמר מייקל ג'קסון.

## גלריית תמונות

קובץ:U.S._STEEL_PLANT_-_NARA_-_547097_(retouched).jpg|המפעלים של US Steel בגארי, צילום משנת 1973
קובץ:Glen_Park_-_43rd_&_Broadway_Looking_North.jpg|רחוב ברודוויי בגארי
קובץ:2300_Jackson_Street.jpg|בית ילדותו של מייקל ג'קסון בגארי, אינדיאנה, זמן קצר לאחר מותו של הזמר ב-2009


## קישורים חיצוניים

* 

קטגוריה:יישובים שהוקמו ב-1906
קטגוריה:אינדיאנה: ערים
קטגוריה:המטרופולין של שיקגו
הצהרה משותפת של בעלות הברית

[ממוזער| "ההשמדה ההמונית של יהודים בפולין תחת כיבוש גרמני" הוא מסמך של [הממשלה הפולנית הגולה|ממשלת פולין הגולה אשר הוגש לבעלות הברית ב-10 בדצמבר 1942 ואשר הביא להצהרה המשותפת.]]
**הצהרה המשותפת של בעלות הברית** ובשמה הרשמי **הצהרה משותפת של חברות האומות המאוחדות** (באנגלית:
**Joint Declaration by Members of the United Nations**) הייתה ההצהרה הרשמית הראשונה לעולם על השואה, אשר פורסמה ב-17 בדצמבר 1942 על ידי ממשלות ארצות הברית ובריטניה בשם בעלות הברית. בהצהרה מתוארים אירועי השואה המתמשכים באירופה הכבושה בידי הנאצים.

ההצהרה הוקראה בפני בית הנבחרים הבריטי בנאום שנשא שר החוץ אנתוני אידן, פורסמה בעמוד הראשון של הניו יורק טיימס, בעיתונים רבים אחרים ושודרה בתחנות רדיו בבריטניה ובארצות הברית. ההצהרה נכתבה בתגובה להודעה בת 16 עמודים שהוגשה לממשלות בעלות הברית ב-10 בדצמבר על ידי שר החוץ של ממשלת פולין הגולה, הרוזן אדוארד ראצ'ינסקי ואשר כותרתה היתה: "ההשמדה ההמונית של יהודים בפולין תחת כיבוש גרמני" ולצידה מזכר רצ'ינסקי.

לאחר מתן ההצהרה עמדו נציגי חברות בעלות הברית בדממה, כבוד השמור בדרך כלל למותו של מונרך.

## חשיבות ההצהרה
חשיבותה של ההצהרה היא בכך שלראשונה הודיעו בנות הברית במפורש על ידיעתן בדבר פעולות גרמניה הנאצית אשר מטרתן השמדה המונית של יהודי אירופה וכן על כוונתן להעמיד לדין בתום המלחמה את האחראים לביצוע פשעים אלה. כוונות הצהרה זו, לצד הצהרת מוסקבה, היוו את הבסיס למשפטי הפושעים הנאצים בנירנברג ובמזרח אירופה ומנעו מראשי המשטר הנאצי את האפשרות להכחיש את ידיעתם בדבר התרחשות השואה.

## תגובת היישוב בארץ ישראל
ביישוב היהודי בארץ ישראל ההצהרה זכתה לתהודה רמה. למחרת פרסומה, ביום 18 בדצמבר 1942, בישרו על ההצהרה הכותרות הראשיות בעיתונים העבריים הנפוצים. כל העיתונים הדגישו את המקום שתפסה ההצהרה בכלי התקשורת בעולם, אולם היו שפקפקו בתועלתה של ההצהרה להצלת יהודי אירופה.

עיתון הארץ כתב בכותרתו הראשית: "נזדעזע מצפונו של העולם לנוכח הטבח ביהודי אירופה" ובכותרת המשנה נכתב: "ראדיו מוסקבה שידר הכרזה משותפת של בריטניה הגדולה, ארצות הברית ורוסיה, ושאר האומות המאוחדות, נגד הממשלה הנאצית 'המגשימה בהחלטיות את כוונתו של היטלר, להכרית את כל האומה היהודית באירופה'. הכרזת האתראה שודרה בכל הלשונות". בגוף הידיעה דווח כי ההצהרה שודרה בתחנות רדיו רבות בבריטניה, ארצות הברית וברית המועצות בשבעים שפות. אולם מאמר המערכת של העיתון, תחת כותרת המשנה "והעזרה?", הביע ספק ביעילות ההצהרה להצלת יהדות אירופה: 

העיתון דבר בישר בכותרתו הראשית: "כל מדינות הברית מצהירות: כל האחראים על השמדת היהודים יבואו על ענשם". עיתון הצופה כתב: "הצהרת האומות המאוחדות נגד הרג יהודי אירופה נקראה אתמול בפארלאמנט הבריטי: האחראים לפשע לא ימלטו מעונש ויתאמצו בכל האמצעים המעשיים להגשים את המטרה הזאת". במאמר מערכת כתב הרב מאיר ברלין: 

## נוסח ההצהרה

## הערות שוליים

קטגוריה:בעלות הברית
קטגוריה:השואה
פונוג'ניק רקורדס

**פונוג'ניק רקורדס** (באנגלית: **Phonogenic Records**) היא חברת תקליטים תחת בעלות של RCA Label Group; מותג של סוני מיוזיק. חברת התקליטים נוצרה על ידי BMG (הממלכה המאוחדת ואירלנד). האמנים שזה עתה חתומים בחברת התקליטים: נטשה בדינגפילד, רוס קופרמן וההרכב דה סקריפט. הזמר-יוצר, ג'וש קרייצ'יק, אשר הגיע למקום השני תוכנית המציאות "אקס פקטור" ארצות הברית משנת 2011, חתם עם פונוג'ניק.

## קישורים חיצוניים

קטגוריה:חברות תקליטים
שוהיי טאדה

**שוהיי טאדה** (ביפנית: **多田 修平**; נולד ב-24 ביוני 1996) הוא אתלט יפני, פעמיים זוכה מדליית ארד באליפות עולם (לונדון 2017 ודוחה 2019) בריצת שליחים 4x100 מטר.

## ביוגרפיה
טאדה נולד בהיגשיאוסקה שביפן.

### 2017
#### מדליית ארד באליפות העולם
באליפות העולם שנערכה באוגוסט בלונדון שבממלכה המאוחדת זכה במדליית ארד בריצת שליחים 4x100 מטר יחד עם שוטה איאיזוקה, יושיהידה קיריו וקנג'י פוג'ימיטסו בתוצאה של 38.04 שניות, אחרי נבחרות השליחים של הממלכה המאוחדת (37.47 שניות) וארצות הברית (37.52 שניות). בנוסף, סיים במקום 17 בריצת 100 מטר בתוצאה של 10.26 שניות.

#### אלוף אוניברסיאדה
באוניברסיאדת טאיפיי זכה במדליית זהב בריצת שליחים 4x100 מטר בתוצאה של 38.65 שניות.

### 2018
#### אלוף משחקי אסיה
במשחקי אסיה שנערכו באוגוסט בג'קרטה שבאינדונזיה זכה במדליית זהב בריצת שליחים 4x100 מטר בתוצאה של 38.16 שניות.

### 2019
#### מדליית ארד באליפות העולם
באליפות העולם שנערכה באוקטובר בדוחה שבקטר זכה במדליית ארד בריצת שליחים 4x100 מטר יחד עם קירארה שירהאישי, יושיהידה קיריו ועבדול אקים סאני בראון בשיא אסיה חדש של 37.43 שניות.

### 2021
באולימפיאדת טוקיו שנערכה ביולי-אוגוסט סיים במקום 31 בריצת 100 מטר בתוצאה של 10.22 שניות. בריצת שליחים 4x100 מטר העפילה נבחרת יפן לגמר, אך לא סיימה את ריצת הגמר.

### 2022
באליפות העולם באולם שנערכה במרץ בבלגרד שבסרביה נפסל בשלב חצי הגמר של ריצת 60 מטר בשל זינוק לא חוקי.

### 2024
#### סגן אלוף אסיה באולם בריצת 60 מטר
באליפות אסיה באולם שנערכה בפברואר בטהראן שבאיראן זכה במדליית כסף בריצת 60 מטר בתוצאה של 6.56 שניות. בשלב חצי הגמר השווה את שיא יפן עם תוצאה של 6.53 שניות.

## שיאים אישיים
### אצטדיון
* ריצת 100 מטר: 10.01 שניות (2021)
* ריצת 200 מטר: 21.72 שניות (2021)
### אולם
* ריצת 60 מטר: 6.53 שניות (2024)
* ריצת 200 מטר: 22.42 שניות (2017)

## קישורים חיצוניים
* 

קטגוריה:אצנים
קטגוריה:אתלטים יפנים
קטגוריה:אצנים באולימפיאדת טוקיו (2020)
קטגוריה:יפנים שנולדו ב-1996
אן פודאטור

**אן פודיאטור** (13 בנובמבר 1621 – 22 בספטמבר 1692) הייתה אלמנה עשירה בשנות השבעים לחייה שהואשמה במעשה כישוף והוצאה להורג בתלייה במסגרת ציד המכשפות בסיילם.

### חייה
שם נעוריה של אן לא ידוע, כמו גם מקום היוולדה. היו לה חמישה ילדים: תומאס הבן, רות, ג'ון, סמואל וג'יימס. היא הייתה נשואה פעמיים: תחילה לאדם בשם תומאס גרינסלייד ולאחר מותו בשנת 1674, התחתנה בשנית עם אלמן בשם ג'ייקוב פודיאטור שמת בשנת 1682 והשאיר לה את רכושו. במקצועה הייתה אן אחות או מיילדת.

### האשמות ומשפט
מרי וורן הייתה אחת מהנערות ה"מכושפות" שהעידו נגד נשים במשפטי המכשפות בסיילם. היא העידה ב-12 במאי 1692 והאשימה את אן ואת אליס פרקר בכך שהן מכשפות שפוגעות באופן אקטיבי באנשים: "גברת פרקר אמרה לי שהיא הייתה מכשפה ב-12 ומשהו השנים האחרונות ופודיאטור אמרה לי שהיא גרמה נזק ושהיא פגעה בילד של ג'יימס קוי ולקחה אותו מאמו". בעקבות עדותה של וורן, הוצא צו מעצר עבור שתי הנשים עוד באותו היום. ב-13 במאי 1692 נשלחה אן לכלא בבוסטון. יש היסטוריונים שטוענים כי מסיבה כלשהי היא שוחררה מן הכלא זמן קצר לאחר מכן. אולם כעבור חודשיים, ב-1 ביוני, נאשמה שוב במעשה כישוף, הפעם על ידי שרה צ'רצ'יל שטענה כי אן הכריחה אותה לחתום בספר השטן.

מלבד מרי ושרה, האשימו את אן בכשפים גם אן פוטנאם, ג'ון בסט האב, ג'ון בסט הבן וסמואל פיקוורת'. בין האישומים היו כישוף וגרימת מוות לאשתו של שכן, הופעה בתור רוח, החזקת חומרי כישוף, עינוי באמצעות סיכות, הצגה של ספר השטן, הריגת אשתו הראשונה של בעלה השני ואותו, גרימת נפילה לאדם מעץ והפיכת עצמה לציפור.

אן עמדה למשפט ונגזר עליה עונש מוות ב-9 בספטמבר 1692, יחד עם אליס פרקר, דורקס הואר, מרי בראדביורי ומרי איסטי. הוצאתה להורג בתלייה התרחשה בגאלווס היל, בעיירה סיילם ב-22 בספטמבר אותה שנה.

אן פודיאטור זוכתה מאשמה בשנת 1957 על ידי בית המשפט הכללי במסצ'וסטס.

## קישורים חיצוניים
* 

## הערות שוליים

קטגוריה:נשים שהוצאו להורג בארצות הברית
קטגוריה:נשים שהוצאו להורג באשמת כישוף
קטגוריה:מיילדות אמריקאיות
קטגוריה:ילידות 1621
קטגוריה:נפטרות ב-1692
קטגוריה:אישים שהוצאו להורג במסגרת ציד המכשפות בסיילם
אה"מ הניבאל (1854)

אה"מ **"הניבאל"** (באנגלית: HMS ***Hannibal***) הייתה אוניית מפרשים ומדחף של הצי המלכותי הבריטי, שהושקה ב-1854. היא תוכננה להיות אוניית קו מדרגה שנייה בעלת 90 תותחים. הזמנת האונייה אושרה ב-14 במאי 1840 והיא אמורה הייתה להיבנות במספנת הצי בווליץ'. באותה תקופה החל הצי להסב את אוניותיו להנעה החדשה במדחף, והוחלט לשנות את תוכניות האונייה ולבנותה עם מפרשים ומנוע קיטור לעזר. האונייה נבנתה במספנת הצי בדפטפורד והושקה ב-31 בינואר 1854. היא חומשה ב-91 תותחים וסווגה כאוניית קו מדרגה שנייה.

האונייה השתתפה במלחמת קרים בפיקודו של ג'ון צ'ארלס דאלרימפל היי .

היא שימשה להובלת חייליו של גריבלדי באיטליה. האונייה הגיעה לנאפולי ביולי 1860. בנובמבר פרצה מגפת אבעבועות שחורות, ובתוך עשרה ימים נדבקו במחלה 90 איש מאונייה זו ומעוד אונייה אחת לפחות. שבעה מהמתים נקברו בבית הקברות האנגלי בנאפולי .

היא הוצאה משירות פעיל בצי ב-1874 והוסבה לגווה. ב-1904 נמכרה ונגרטה.

## לקריאה נוספת

* Colledge, J. J.; Warlow, Ben (2006) [1969]. *Ships of the Royal Navy: The Complete Record of all Fighting Ships of the Royal Navy*. (Rev. ed.). London: Chatham Publishing.


## קישורים חיצוניים

## הערות שוליים

קטגוריה:אוניות מלחמה בריטיות
קטגוריה:אוניות קו של הצי המלכותי הבריטי
עדנאן מנסור

**עדנאן מנסור**, (בערבית: **عدنان منصور ;** באנגלית: **Adnan Mansour** ; נולד ב-5 בינואר 1946) הוא דיפלומט, פוליטיקאי ושר החוץ והמהגרים לשעבר, בממשלת לבנון.

## ראשית חייו וחינוך
מנסור נולד בבורג' אל-בראג'נה ב-5 בינואר 1946 למשפחה שיעית מִתְוַ֫אלִית (**مِتْوَالِي**). הוא השלים תואר בוגר במדעי המדינה ומינהל מאוניברסיטת סנט ג'וזף בביירות. כמו גם תואר מוסמך בתיאוריה פוליטית ותואר דוקטור במדעי המדינה.

## קריירה
מנסור החל את דרכו במשרד החוץ הלבנוני בשנת 1974. הוא היה קונסול לבנון במדינות שונות, כגון, אוסטרליה, סודאן ומצרים. מ-1990 עד 1994, הוא היה שגריר לבנון ברפובליקה הדמוקרטית של קונגו. הוא שימש גם בתפקיד שגריר לבנון באיראן מ-1999 עד 2007. תפקידיו הדיפלומטיים האחרונים היו שגריר לבנון בדוכסות לוקסמבורג מ-2007 עד 2010 ובבלגיה מ-2007 עד 2011.

מנסור היה חבר בתנועת אמל ושימש כעוזרו של יו"ר הפרלמנט נביה ברי.  הוא מונה לשר החוץ והמהגרים ב-13 ביוני 2011, במקום עלי א-שאמי. מנסור היה חלק מקואליציית 8 במרץ בקבינט של נג'יב מיקאטי.

מנסור ביקר בלוב בינואר 2012, הביקור הראשון של דיפלומט לבנוני במדינה זו לאחר שלושים שנה. בספטמבר 2012, הוא ושופט לבנוני יצאו למאוריטניה כדי לחקור את ראש המודיעין הלובי לשעבר עבדאללה סנוסי , ששירת בתקופת מועמר קדאפי על גורלו של האימאם מוסא סאדר .

ג'בראן בסיל החליף את עדנאן מנסור כשר החוץ בפברואר 2014.

### השקפות ובריתות
מנסור מחזיק בעמדה פרו-סורית והוא מקורב לנביה ברי. ניילה טואני, עיתונאית לבנונית, כינתה אותו שר החוץ של סוריה בלבנון. בספטמבר 2012, לאחר ההערות השליליות של מנהיג חזבאללה, חסן נסראללה, על הסרט תמימות המוסלמים, מנסור טען שעל שרי החוץ הערבים להיפגש כדי להוקיע את הסרט. דבריו של מנסור ספגו ביקורת מצד פוליטיקאים וחברי קבינט לבנונים, כולל שר העבודה סלים ג'ריסתי . בפסגת מועצת שרי החוץ הערבים בקהיר שהתקיימה ב-6 במרץ 2013, טען מנסור כי על סוריה להצטרף מחדש לליגה הערבית. דבריו עוררו שוב ביקורת הן מצד ממשלת לבנון והן ממדינות ערב במפרץ הפרסי.

## משפחה
מנסור נשוי לליילה פאחורי. יש להם שלושה ילדים.

## ראו גם
* עלי א-שאמי

## קישורים חיצוניים

* 
* 
* מנסור: מלחמת הטרור נגד סוריה נועדה להרוס את המדינה התומכת בהתקוממות באתר סוכנות הידיעות הערבית סורית SANA
* 
* 
* 

## הערות שוליים

קטגוריה:בוגרי אוניברסיטת סן-ז'וזף
קטגוריה:ממשלת לבנון
קטגוריה:שרי החוץ של לבנון
קטגוריה:שגרירי לבנון
קטגוריה:ביירות: אישים
קטגוריה:לבנונים שנולדו ב-1946
בייבי לזניה

**מרקו פורישיץ**' (בקרואטית: **Marko Purišić**; נולד ב-5 ביולי 1995), המוכר בשם הבמה **בייבי לזניה** (**Baby Lasagna**), הוא זמר-יוצר ומפיק מוזיקלי קרואטי. פורישיץ' ייצג את קרואטיה באירוויזיון 2024, במאלמה שבשוודיה, עם השיר "Rim Tim Tagi Dim", וסיים במקום השני. עם תוצאה זו, הפך פורישיץ' לזמר האירוויזיון הקרואטי המצליח בכל הזמנים, כאשר תוצאתו באירוויזיון היא הגבוהה ביותר בכל שנותיה של קרואטיה באירוויזיון מאז הפיכתה למדינה עצמאית. כמו כן, שירו לתחרות הפך כשלעצמו לפופולרי מאוד בקרב מעריצי התחרות ומעבר להם.

## קריירה
בראשית דרכו המוזיקלית, בין השנים 2011–2016 ובהמשך גם בין 2018–2022, פורישיץ' היה גיטריסט להקת הרוק הקרואטית מנטרה . בשנת 2019, כשעוד היה חבר בה, הלהקה השתתפה בתחרות קדם-האירוויזיון הקרואטי "דורה", עם השיר "In the Shadows". לבסוף הם הגיעו למקום הרביעי, עם 12 נקודות סך הכול.

בשנת 2022, פורישיץ' נטל חלק משמעותי בכתיבת כמה מהשירים באלבום *Ravenblack*, שהוא אלבומה ה-12 של להקת הרוק הגותי הגרמנית . רבים מהשירים שכתב נבחרו כסינגלים מתוך האלבום, ובהם "Princess of the Night", "Empire", "Heartbeat of the Dead", "Lieb mich", ו-"At the End of the Rainbow".

לאחר סיום דרכו בלהקה המשיך פורישיץ' בקריירת סולו, החל משנת 2023. ב-21 באוקטובר 2023 הוציא לאור פורישיץ', תחת הכינוי "בייבי לזניה", את סינגל הבכורה שלו, "IG Boi", דרך חברת התקליטים Molly Studios. חודשיים לאחר מכן, בדצמבר 2023, הוא הוציא לאור את הסינגל השני שלו, "Don't Hate Yourself, But Don't Love Yourself Too Much".

בשנת 2024 היה פורישיץ' בשנית בין משתתפי קדם-האירוויזיון "דורה", עם השיר "Rim Tim Tagi Dim"; ב-23 בפברואר 2024 עלה מחצי הגמר שלו, כשלבסוף הגיע למקום הראשון בגמר שנערך ב-25 בפברואר ונבחר לייצג את קרואטיה באירוויזיון 2024. סביב תקופת התחרות השיר נכנס למצעד HR Top 40 של טופ ליסטה, במקום ה-24, והיה לשירו הראשון של פורישיץ' שנכנס למצעדים בקרואטיה.

ב-28 ביוני 2024 הוציא פורישיץ' את הסינגל השלישי שלו, "And I".

ב 7 בפברואר 2025 יצא האלבום הראשון של פורישיץ', הנקרא "Demons & mosquitoes", ובו נכללים 14 שירים, ביניהם ארבעה שכבר יצאו ללא האלבום.

## אומנותיות
פורישיץ' ציין כי מקור ההשראה העיקרי שלו הוא להקת המטאל רמשטיין.

סגנונו המוזיקלי של פורישיץ' תואר כתערובת של פופ-פאנק, טכנו, מטאל והאוס. הליריקה בשיריו מתאפיינת בדרך כלל בסיפור סיפורים אוטוביוגרפיים, המתעמקים בחוויותיו האישיות, תוך התייחסיות לסוגיות חברתיות רחבות יותר, ובפרט כאלו הנוגעות לארץ מולדתו. דוגמה בולטת אחת לכך היא בשירו "Rim Tim Tagi Dim", המגולל את סיפור מסעו של נער צעיר מקרואטיה בחיפוש אחר עתיד מזהיר יותר במדינה אחרת.

## דיסקוגרפיה
### סינגלים

## קישורים חיצוניים
* 

## הערות שוליים

קטגוריה:זמרי רוק
קטגוריה:מוזיקאים קרואטים
קטגוריה:משתתפי אירוויזיון 2024
קטגוריה:נציגי קרואטיה באירוויזיון
קטגוריה:קרואטים שנולדו ב-1995
לי און מזרחי

**לי און שמעון מזרחי** (נולד ב-24 באוקטובר 2002) הוא כדורגלן ישראלי המשחק בעמדת המגן השמאלי במכבי נתניה. אביו הוא מגן העבר איתן מזרחי.

## קריירה
מזרחי התחיל את הקריירה שלו בקבוצת הילדים של בית"ר ירושלים כקשר. בבית"ר שיחק עד גיל 18 אז עבר להפועל תל אביב. ב-1 באוגוסט 2021 ערך את הופעת הבכורה שלו בקבוצה הבוגרת בניצחון 0–1 נגד מכבי פתח תקווה. ב-8 בינואר 2022 ערך את הופעת הבכורה שלו בליגת העל בניצחון 0–1 נגד הפועל חיפה.

ב-25 ביוני 2022 חתם לשלוש שנים בבית"ר ירושלים, בה הוסט לעמדת המגן השמאלי. ב-14 בינואר 2025 כבש את שערו הראשון בבוגרים כאשר כבש את שער הניצחון מול הפועל עכו במסגרת שמינית גמר גביע המדינה. ב-16 במרץ הבקיע את שער הבכורה שלו בליגה כשקבע 3-3 נגד מכבי חיפה בתוספת הזמן של המשחק.

ב-18 בספטמבר 2025 נמכר למכבי נתניה תמורת 300 אלף שקלים וחתם לשנתיים.

## תארים
; בית"ר ירושלים
*גביע המדינה: 2022/2023

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:ירושלים: כדורגלנים
קטגוריה:כדורגלני הפועל תל אביב
קטגוריה:כדורגלני בית"ר ירושלים
קטגוריה:כדורגלני מכבי נתניה
קטגוריה:ישראלים שנולדו ב-2002
מצפה כוכבים מסלולי

שמאל|ממוזער|200px|לוויין OAO-3 בהנכה
**מצפה כוכבים מסלולי** (באנגלית:** Orbiting Astronomical Observatory (OAO)**) הייתה סדרת לוויינים ששוגרה על ידי נאס"א. לווייני הסדרה היו טלסקופ חלל לביצוע תצפיות על גרמי שמיים בעיקר בתחום אולטרה סגול. הפרויקט נוהל על ידי ננסי גרייס רומן.

השיגור הראשון בוצע בשנת 1966 ואחרון בשנת 1972. ממצאים שהתגלו בעקבות ניתוח מידע שהתקבל היו תמריץ לפיתוח טלסקופ החלל האבל בהמשך.

## OAO-1
המשימה הראשונה OAO-1 שוגרה ב-8 באפריל 1966. היא כללה המכשירים לביצוע תצפיות בתחום אולטרה סגול, קרני רנטגן וקרני גמא. עוד לפני הפעלת המכשירים התרחשה תלקה במערכת אספקת החשמל. לא היה ניתן להפעיל פאנל סולארי לאספקת הכוח למכשירים ולהטעין מחדש סוללת מצברים.

## OAO-2
המשימה שנייה OAO-2 שוגרה ב-7 בדצמבר 1968. היא כללה 11 המכשירים לביצוע תצפיות בתחום אולטרה סגול. העברת נתונים נמשכה עד לינואר 1973. במהלך פעילות בוצעו 22,560 תצפיות. ניתוח ממצאיה הביא למספר תגליות לרבות גילוי פליטות בתחום אולטרה סגול מכוכב לכת אורנוס.

## OAO-B
המשימה OAO-B שוגרה ב-30 בנובמבר 1970. היא כללה טלסקופ חלל בתחום אולטרה סגול. במהלך השיגור התרחשה תקלה והוא לא הגיע למסלול המתוכנן.

## OAO-3
המשימה OAO-3 שוגרה ב-21 באוגוסט 1972. היא כללה רגש בתחום קרני רנטגן בתחום 0.5–10 keV שנבנה ביוניברסיטי קולג' לונדון וטלסקופ בתחום אולטרה סגול שנבנה באוניברסיטת פרינסטון בהובלת ליימן שפיצר. בהמשך הלוויין קיבל שם "קופרניקוס" לזכר 500 שנים מהולדת המדען.

המכשירים שהותקנו על הלוויין פעלו עד לפברואר 1981 והחזירו מאות תצלומים באיכות גבוהה. בין היתר התגלה פולסר X Persei.

## קישורים חיצוניים

* תיאור OAO-2
* תיאור OAO-3
* תיאור הפרויקט באתר נאס"א

קטגוריה:טלסקופי חלל
קטגוריה:לוויינים אמריקאיים
התפלגות דיריכלה

בתורת ההסתברות ובסטטיסטיקה, **התפלגות [[יוהאן פטר גוסטב לז'ן דיריכלה|דיריכלה]]** (על שם Peter Gustav Lejeune Dirichlet ), מסומנת לעיתים קרובות \operatorname{Dir}(\boldsymbol\alpha), היא משפחה של התפלגויות רב-משתניות רציפות המוגדרות על ידי וקטור \boldsymbol\alpha של ממשיים חיוביים. זוהי הכללה רב-משתנית של התפלגות ביתא, ומכאן שמה החלופי - **התפלגות בטא רב-משתנית (MBD)**.  התפלגות דיריכלה משמשת בדרך כלל כהתפלגות פריורית בסטטיסטיקה בייסיאנית, ולמעשה, התפלגות דיריכלה היא ההתפלגות הצמודה של ההתפלגות הקטגוריאלית וההתפלגות המולטינומית.

ההכללה האינסוף-ממדית של התפלגות דיריכלה היא *תהליך דיריכלה*.

## הגדרות
### פונקציית צפיפות הסתברות
שמאל|ממוזער|250x250 פיקסלים| הדגמה כיצד הלוג של פונקציית הצפיפות משתנה כאשר ''K'' = 3 ואנו משנים את הווקטור ''α'' מ- ''α'' = (0.3, 0.3, 0.3) עד (2.0, 2.0, 2.0), תוך שמירה על כך שכל הרכיבים של <math>\alpha</math> נשארים שווים זה לזה.

להתפלגות דיריכלה מסדר K\geq 2 עם פרמטרים 0, יש פונקציית צפיפות, לפי למידת לבג במרחב האוקלידי \R^{K-1}*,* המתוארת באמצעות:

: f \left(x_1,\ldots, x_{K}; \alpha_1,\ldots, \alpha_K \right) = \frac{1}{\mathrm{B}(\boldsymbol\alpha)} \prod_{i=1}^K x_i^{\alpha_i - 1}
:
: כאשר \{x_k\}_{k=1}^{k=K} שייכים לסימפלקס K-1 תקני, או באופן שקול, לכל i \in \{1,\dots,K\}, \sum_{i=1}^{K} x_i = 1 \mbox{, } x_i \in \left[0,1\right] .

הקבוע המנרמל הוא פונקציית בטא רב-משתנית, שניתן לבטאו במונחים של פונקציית גמא:

: \mathrm{B}(\boldsymbol\alpha) =
\frac{\prod\limits_{i=1}^K \Gamma(\alpha_i) }
{\Gamma\left(\sum\limits_{i=1}^K \alpha_i\right) },
\qquad\boldsymbol{\alpha}=(\alpha_1,\ldots,\alpha_K)

### תומך
התומך של התפלגות דיריכלה היא קבוצת וקטורים K ממדיים \boldsymbol x שהערכים שלהם הם מספרים ממשיים בקטע [0,1] כך ש \|\boldsymbol x\|_1 = \Sigma_i x_i = 1, כלומר סכום הקואורדינטות שווה ל-1. למשל עבור K=3 התומך הוא משולש שווה-צלעות המשוכן במרחב התלת-ממדי, שקודקודיו בנקודות (1,0,0), (0,1,0) ו (0,0,1), כלומר נמצאים על צירי הקואורדינטות במרחק 1 מהראשית.

## תכונות
### מומנטים מסדר שני
יהי X = (X_1, \ldots, X_K)\sim\operatorname{Dir}(\boldsymbol\alpha). ויהי
:\alpha_0 = \sum_{i=1}^K \alpha_i .
אזי על פי
: \operatorname{E}[X_i] = \frac{\alpha_i}{\alpha_0},
:\operatorname{Var}[X_i] = \frac{\alpha_i (\alpha_0-\alpha_i)}{\alpha_0^2 (\alpha_0+1)}.

פרט לכך, אם  i\neq j אז
:\operatorname{Cov}[X_i,X_j] = \frac{- \alpha_i \alpha_j}{\alpha_0^2 (\alpha_0+1)} .
מטריצת הקוויראנס היא אם כך סימטרית והפיכה.

### שכיח
השכיח של ההתפלגות הוא הווקטור (x_1,\ldots, x_k) כאשר

: x_i = \frac{\alpha_i - 1}{\alpha_0 - K}, \qquad \alpha_i > 1  .

### התפלגות שולית
ההתפלגות השוליות הן התפלגויות בטא
:X_i \sim \operatorname{Beta} (\alpha_i, \alpha_0 - \alpha_i)  .
### אנטרופיה
## קישורים חיצוניים

## הערות שוליים

דיריכלה
אבן שמוט

ממוזער| אבן שמוט בתוך כבשן
**שָׁמוֹט** הוא סוג של אבן חימר חסינת אש המשמשת לייצור קרמיקה, ולבני אש. הסוכנות להגנת הסביבה של ארצות הברית (EPA) מגדירה שמוט באופן כללי כ"צבר מינרלי המורכב מסיליקטים מימיים של אלומיניום (Al2O3·2SiO2 ·2H2O) עם או בלי סיליקה חופשית".

## מאפיינים
כדי להיקרא "אבן שמוט" החומר חייב לעמוד בטמפרטורה מינימלית של C° 1,515. אבן שמוט באיכות טובה יכולה לעמוד בטמפרטורות של עד C° 1,775, ועשויה מחומרים טבעיים, בעיקר חומרי קבוצת קאוליניט, יחד עם נציץ וקוורץ, וכמו כן, עשויים להכיל גם חומרים אורגניים ותרכובות גופרית.

השמוט עמיד לטמפרטורות גבוהות, ולו נקודות היתוך גבוהות מ-C° 1,600; לכן הוא מתאים לציפוי תנורים, לייצור של אבן שמוט לאפייה, ולייצור כלים המשמשים בתעשיות עיבוד המתכת. יציבותו בזמן השריפה בכבשן גורמת לכך שניתן לייצר ממנו פריטי חרס מורכבים כמו צינורות וכלים סניטריים.

## שימוש באפייה
אבן השמוט, היא כלי חשוב באפייה ביתית ומסחרית. האבן תורמת לתהליך האפיה ביכולתה לשמור על טמפרטורה גבוהה ואחידה לאורך זמן, גם כשדלת התנור נפתחת ונסגרת, ותומכת בתהליך התפיחה ויצירת הקרום. השימוש באבן השמוט נפוץ בטאבונים ותנורים, בעיקר לצורך אפיית פיצה ולחם. לאחרונה נפוץ השימוש בחומרים נוספים ליצירת אבני אפיה, כמו אבן, חומרים קרמיים ואף מלח.

ממוזער|אבן אפייה בתנור ביתי

## הערות שוליים

ממוזער|מרכז|280px|אבן אפיה המשמשת להגשת פיצה

קטגוריה:חומרי בניין
קטגוריה:אפייה
קטגוריה:צורן: תרכובות
מתן דיל

**מתן דיל** (נולד ב-27 ביוני 1982, ו' בתמוז ה'תשמ"ב) הוא ראש עיריית רחובות.

## ביוגרפיה
דיל נולד ברחובות בשנת 1982. שירת בצה"ל כחובש קרבי וכלוחם ביחידת מגלן. הוא בעל תואר ראשון במשפטים מהמכללה למינהל, ותואר שני במדיניות ציבורית וממשל מהמרכז הבינתחומי הרצליה, והוסמך כעורך דין.

דיל שימש כיו"ר הוועדה המרחבית לתכנון ובנייה הראל, הכוללת את מרחב התכנון של מבשרת ציון, קריית יערים ואבו גוש. שימש גם ממלא מקום יו"ר דירקטוריון החברה העירונית רחובות לתרבות ספורט ונופש.

### בתנועת הליכוד
דיל היה פעיל בתנועת הליכוד. במרץ 2019 מונה על ידי בנימין נתניהו למנהל מטה השטח של מפלגת הליכוד לבחירות לכנסת ה-21. הוא שימש בתפקיד זה גם בבחירות לכנסת ה-22. בנובמבר 2020 ביקשה שרת התחבורה מירי רגב למנות את דיל לדירקטור בחברת חוצה ישראל אך המינוי בוטל בטענה שמדובר במינוי פוליטי פסול.

### בעיריית רחובות
בגיל 26 נבחר לראשונה כחבר במועצת העיר רחובות. לקראת הבחירות לרשויות המקומיות 2013 הקים רשימה עצמאית בשם "רחובותי", שזכתה לשלושה מושבים במועצת העיר, ומונה לסגן ראש עיריית רחובות. אחרי הבחירות לרשויות המקומיות (2018) שימש כיו"ר האופוזיציה במועצת העיר רחובות.

בבחירות לרשויות המקומיות (2024) התמודד תחת רשימתו העצמאית "רחובותי" למועצה והציג את מועמדותו לראשות עיריית רחובות. רשימתו קיבלה ארבעה מושבים במועצה והוא זכה ב-39.38% מקולות הבוחרים אך לא חצה את הרף הנדרש (40% מהקולות) כדי לנצח בסיבוב ראשון. בסיבוב השני, שהתקיים ב-10 במרץ 2024, זכה ב-59.3% מהקולות, גבר על מועמד יש עתיד זוהר בלום, ונבחר לראשות העיר.

## חיים אישיים
נשוי לאפרת, רואת חשבון בחברת הייטק, ולהם ארבעה ילדים.

## קישורים חיצוניים

* 

* ערוץ יוטיוב של מתן דיל
* אבי רבינא, השרה רגב: "מתן דיל מועמד הליכוד לראשות העיר", באתר כל הזמן, ספטמבר 2017
* 

## הערות שוליים

קטגוריה:ראשי עיריית רחובות
קטגוריה:חברי מועצת העיר רחובות
קטגוריה:בוגרי המסלול האקדמי המכללה למינהל: משפטים
קטגוריה:בוגרי המרכז הבינתחומי הרצליה
קטגוריה:פעילי הליכוד
קטגוריה:ישראלים שנולדו ב-1982
אמא יקרה לי

"**אמא יקרה לי**" הוא שיר בעברית, אשר נכתב על ידי המשורר משה דפנא והולחן על ידי נחום נרדי. השיר מוכר כאחד היצירות המזוהות בתרבות הישראלית, ובמיוחד קשור לחגיגות יום המשפחה. הוא עוסק באהבה בין אם לבנה, אך מאחוריו נחבאת סיפור אישי של געגוע ופרידה בין דפנא לאמו, אשר נותרה באוקראינה כשהוא עלה לישראל.

## רקע השיר

משה דפנא, דמות מרכזית בתנועה הציונית ובמערכת החינוך בישראל המוקדמת, נולד באוקראינה ועלה לארץ ישראל בתחילת המאה ה-20. השיר "אמא יקרה לי" נכתב בשנת 1904, זמן קצר לאחר שדפנא עזב את אמו. והולחן שנים לאחר מכן על ידי נחום נרדי. השיר מבטא געגועים ואהבה עמוקה לאמו, אך לא ידוע היה לציבור הרחב על הקשר האישי והעמוק שהוביל לכתיבתו.

שנים לאחר מכן נחשף כי הוריו של דפנא, ביילה ושלמה בלובשטיין, עלו לישראל בשנת 1925 וקבורים בבית הקברות טרומפלדור בתל אביב. המידע החדש גרם לחיבור מחודש בין דורות המשפחה והציבור לסיפור האישי שמאחורי השיר.

## השפעה ופופולריות

"אמא יקרה לי" נחשב לשיר קלאסי בתרבות הישראלית, המושר במגוון הזדמנויות ואירועים, ובעיקר קשור אל יום המשפחה. הלחן והמילים הפשוטות מבטאים את האהבה העמוקה שבין הורה לילדו, תוך שהם מעבירים מסר של קירבה וחמימות.

## קישורים חיצוניים

## הערות שוליים

קטגוריה:שירים בעברית
קטגוריה:שירים על אמהות

https://www.youtube.com/watch?v=Q07AgIqONUQ
לונה 17

**לונה 17**(ברוסית: **Луна-17**) הייתה גשושית לחקר הירח ששוגרה על ידי ברית המועצות כחלק מתוכנית לונה. הגשושית שוגרה ב-10 בנובמבר 1970 ונחתה על הירח ב-17 בנובמבר. מספר שעות אחרי הנחיתה ממנה ירד רכב חלל לונוחוד 1.

## מהלך המשימה
הגשושית כללה יחידת נחיתה על הירח עליה הורכב רכב חלל, טיל ירח-כדור הארץ. הגשושית נבנתה במשרד לאבוצ'קין.

השיגור המוצלח בוצע בעזרת משגר פרוטון K ב-10 בנובמבר. במהלך הטיסה לירח בוצע פעמיים עדכון מסלול. ב-15 בנובמבר היא הגיעה למסלול סביב הירח וביצעה מספר הקפות. ב-17 בנובמבר בוצעה נחיתה רכה באזור ים הגשמים. שעתיים וחצי לאחר הנחיתה, ירד מיחידת נחיתה רכב החלל לונוחוד 1 והחל בביצוע תוכנית מחקרית. הוא פעל במשך כ-11 חודשים.

בשנת 2010 יחידת הנחיתה ורכב החלל התגלו בצילומי מקפת לסקר הירח.

## קישורים חיצוניים

* תיאור הגשושית
* תיאור באתר היצרן

קטגוריה:תוכנית לונה
קטגוריה:גשושיות סובייטיות
קטגוריה:1970 בברית המועצות
האיגוד הארצי של עיתונאי ישראל

**האיגוד הארצי של עיתונאי ישראל** הוא ארגון שהוקם בשנת 1946 המייצג את הקהילה העיתונאית בישראל. הארגון מורכב משלוש אגודות מקומיות בירושלים, בתל אביב, וחיפה והצפון. במהלך השנים, האיגוד שימש כנציג העיתונאים במשא ומתן בענייני שכר ותנאי עבודה מול המעסיקים. עם זאת, מאז שנות ה-90 נרשמה ירידה בהשפעתו ובמעמדו כאיגוד מקצועי.

## הרכב ומבנה

האיגוד הארצי מורכב משלוש אגודות מקומיות ואוטונומיות, כאשר כל עיתונאי שהוא חבר באחת מהאגודות המקומיות אוטומטית הופך לחבר באיגוד הארצי. תקציב האיגוד מורכב מתרומות שוות מכל אחת מהאגודות המקומיות.

## סמכויות ותפקידים

### הנהלת האיגוד הארצי

הנהלת האיגוד הארצי נושאת באחריות לקבלת החלטות, הנפקת מסמכים ותעודות, מינוי מזכ"לים לאגודות המקומיות, והקמת ועדות משנה. היא גם מוסמכת להכריז על שביתה ארצית.

### האספה הכללית

הגוף העליון של האיגוד, אחראי לבחירת יו"ר האיגוד ונושא באחריות לפסיקה בענייני ערעורים על החלטות הנהלת האיגוד.

### ועדת ביקורת ארצית

תפקידה לבקר את פעולות הנהלת האיגוד, נבחרת על ידי האספה הכללית.

### ועדת אתיקה ארצית

אחראית על גיבוש כללי האתיקה המחייבים את כלל העיתונאים.

### בית דין חברים ארצי

משפט חברי איגוד שעברו על כללי האתיקה, וערכאת ערעורים על פסקי דין של בתי הדין המקומיים.

## יושבי ראש האיגוד

במהלך השנים, יגאל לב, אלישע שפיגלמן, ואריה שקד שימשו כיושבי ראש האיגוד.

## תוספות ואירועים משמעותיים

בשנת 2004 סורב כתב ynet עלי ואקד לעלות על המטוס של שר החוץ סילבן שלום במשלחת למצרים בשל היותו ערבי במסגרת תפקידו יו"ר האיגוד אריה שקד פנה במכתב חריף לשר וביקש הסברים

ביולי 2006, במהלך מלחמת לבנון השנייה, הודיע האיגוד על פרישת הנציגים הישראלים מהפדרציה העולמית של העיתונאים, בעקבות סירוב מזכ"ל הפדרציה לחזור בו מהאשמות נגד ישראל בפגזת אולפני תחנת הטלווזיה אל-מנאר.

האיגוד הארצי של עיתונאי ישראל משמש כנציג העיתונאים במועצת העיתונות מאז הקמתה ב-1963, אך מאז שנות ה-90 נרשמת ירידה ביציגותו, בעיקר עקב התרבות כלי תקשורת שעובדיהם אינם חברים באגודות המקומיות.

## ראו גם

* ארגון העיתונאים והעיתונאיות בישראל

## קישורים חיצוניים

* 

## הערות שוליים

קטגוריה:ישראל: ארגוני עובדים
קטגוריה:ישראל: תקשורת